સાયબર યુગમાં માતા-પિતા અને બાળકના હાથમાં મોબાઈલ જાણે અનિવાર્ય બની ચૂક્યાં છે. પણ, ઝડપી સંદેશા વ્યવહાર માટે જરૂરી મોબાઈલની આડઅસર એવી થઈ છે કે, પરિવારમાં એક-બીજા પ્રત્યેનું એટેચમેન્ટ ઘટી રહ્યું છે. બાળકો, યુવા વર્ગ ‘એકલવાયા' બની રહ્યાં છે. સાયકોલોજીસ્ટ માને છે કે, પરિવારમાં ‘ક્વોલીટી' ટાઈમ વિતાવાતો નથી. મોબાઈલ-ઈન્ટરનેટ અને સોશ્યલ મીડિયાના માધ્યમથી ‘એકલતા' વધી છે. પોતાની અંગત જિંદગી એટલે મોબાઈલ ‌ફોન. આવી માનસિકતા તરુણોમાં ભયજનક રીતે વધી રહી છે. બાળકોની મનોવૃત્તિ સમજવી અને જિજ્ઞાસુવૃત્તિને સકારાત્મક દિશામાં વાળવી એ આજના સમયની તાતી જરૂરીયાત છે. બાળકો કે યુવાન સંતાન શું કરે છે? કઈ ગેમ રમે છે ? તેના પર માતા-પિતાનું ‘મોનિટરીંગ' રહેતું નથી. આ કારણે મોબાઈલ મેનિયા બાળક કે યુવા વર્ગને ‘મોબાઈલ મેનિયાક' બનાવી રહ્યાં છે.